יריב קריגר

יריב קריגר (נולד ב-20 ביוני 1958) הוא אלוף-משנה במילואים בצה"ל, שירת כמפקד גדוד 12 (ברק) וכמפקד עוצבת הגולן.

שירות צבאי
קריגר הוא בוגר הפנימייה הצבאית לפיקוד בתל אביב. עם גיוסו לצה"ל בשנת 1976 שובץ קריגר בחטיבת גולני. בגולני עבר קריגר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. בהמשך שימש כמפקד פלוגה  בגדוד 51 (הבוקעים הראשון), ונפצע במהלך מבצע מוביל, פשיטה על יעדי מחבלים בדרום לבנון. לאחר מכן פרש מצה"ל אולם כעבור שבע שנים שב לשירות ושימש כמפקד גדוד 12 (ברק) והוביל אותו בעת הלחימה בדרום לבנון. בהמשך שימש כמפקד בסיס האימונים החטיבתי של חטיבת גולני וכסגן מפקד החטיבה. לאחר מכן פיקד על עוצבת הגולן. בשנים 1996-1998 שימש מפקד חטיבת אפרים. בשנים 2004-2000 פיקד על חטיבת אלכסנדרוני ושימש מגמת "ברק" במכללה הבין-זרועית לפיקוד ולמטה.

קישורים חיצוניים
 .

הערות שוליים

מפקדי עוצבת הגולן
מפקדי חטיבת אלכסנדרוני
מפקדי גדודים בחטיבת גולני
בוגרי הפנימייה הצבאית לפיקוד תל אביב
אלופי-משנה בצה"ל
מפקדי חטיבת אפרים
ישראלים שנולדו ב-1958